CELEX: 62010TN0233
Language: sk
Date: 2010-05-20 00:00:00
Title: Vec T-233/10: Žaloba podaná 20. mája 2010 — Nike International Ltd/ÚHVT — Intermar Simanto Nahmias (JUMPMAN)

17.7.2010   
            
            
               SK
            
            
               Úradný vestník Európskej únie
            
            
               C 195/30
            
         Žaloba podaná 20. mája 2010 — Nike International Ltd/ÚHVT — Intermar Simanto Nahmias (JUMPMAN)
   (Vec T-233/10)
   2010/C 195/47
   Jazyk žaloby: angličtina
   
      Účastníci konania
   
   
      Žalobca: Nike International Ltd (Beaverton, Spojené štáty americké) (v zastúpení: M. De Justo Bailey, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Intermar Simanto Nahmias (Individual Company) (Istanbul, Turecko)
   
      Návrhy žalobcu
   
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 11. marca 2010 vo veci R 738/2009-1, ktorým bolo potvrdené rozhodnutie námietkového oddelenia č. B 1326299 s ohľadom na všetky dotknuté tovary,
            
         
               —
            
            
               zaviazať žalovaného na náhradu trov konania a
            
         
               —
            
            
               zaviazať ďalšieho účastníka konania pred odvolacím senátom na náhradu trov konania, ak sa stane vedľajším účastníkom tohto konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: slovná ochranná známka „JUMPMAN“ pre tovary zaradené do triedy 25.
   
      Majiteľ ochrannej známky alebo označenia, ktoré je základom námietky: ďalší účastník konania pred odvolacím senátom.
   
      Ochranná známka alebo označenie, ktoré je základom námietky: prihláška č. 2 657 489 španielskej slovnej ochrannej známky „JUMP“ pre tovary zaradené do triedy 25, prihláška č. 2 752 145 slovnej ochrannej známky Spoločenstva „JUMP“ pre tovary zaradené do triedy 25.
   
      Rozhodnutie námietkového oddelenia: vyhovenie námietke pre všetky dotknuté tovary a zamietnutie prihlášky v celom rozsahu.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia č. 207/2009 tým, že odvolací senát sa nesprávne domnieval, že existovala pravdepodobnosť zámeny medzi dotknutými ochrannými známkami.